คือหนูมีอะไรกับแฟนครั้งล่าสุดวันอาทิตย์ที่23 กุมภาพันธ์ค่ะใส่ถุงถุงก็ไม่ได้รั่ว แล้ววันถัดมาหนูก็เจ็บท้องน้อยมากก แบบลุกไม่ได้เลยแต่หนูจะบอกก่อนว่าหนูเป็นคนประจำเดือนมาผิดปกติอยู่แล้วพอวันเสาร์ที่1 มี.ค หนูมีเลือดกระปิบกระปอยค่ะแบบนิดเดียวแต่ประจำเดือนยังไม่มานะคะ วันอาทิตย์ที่2มี.ค ช่วงค่ำๆหนูเจ็บท้องน้อยมากพอตื่นเช้ามาก็มีเลือดนิดเดียวอีกค่ะ หนูกังวลมากจะบ้าตายแล้วหนูจะท้องมั้ยคะแล้วหนูควรรอก่อนใช่มั้ยคะ เพราะตอนนี้หนูคิดมาก มากเลยค่ะถามแฟนแฟนก็บอกถุงไม่ได้รั่วไม่ต้องคิดมาก
สวัสดีค่ะ หากถุงยางอนามัยที่ใช้ไม่ได้มีการขาดการรั่ว และได้ใส่ตลอดการมีเพศสัมพันธ์ โอกาสตั้งครรภ์นั้นมีได้น้อยมาก น้อยกว่า 2%ค่ะโดยอาการปวดท้องน้อยหลังมีเพศสัมพันธ์อาจเกิดจากการฉีกขาดหรือบาดเจ็บขณะมีเพศสัมพันธ์เอง ปวดจากเยื่อบุโพรงมดลูกเจริญผิดที่ กล้ามเนื้ออักเสบ หรือกระเพาะปัสสาวะอักเสบเป็นต้น ส่วนเลือดที่ไหลออกมากนั้นอาจเกิดจากการฉีกขาดของอวัยวะเพศ การติดเชื้อที่ช่องคลอดหรือปากมดลูก หรือมีติ่งเนื้อที่ปากมดลูก การมีเลือดออกหลังมีเพศสัมพันธ์ ไม่ได้บ่งบอกว่าตั้งครรภ์หรือไม่ตั้งครรภ์ค่ะการตรวจยืนยันครรภ์ทำได้โดยชุดตรวจการตั้งครรภ์ทางปัสสาวะ ให้ผลบวกได้ที่ 10-14 วันหลังปฏิสนธิค่ะ สามารถซื้อมาตรวจยืนยันได้ หรือไปตรวจอีกครั้งที่รพ. และหากเลือดออกทางช่องคลอดมาก ปวดหน่วงท้องน้อยมาก ก็ควรรีบไปพบแพทย์ค่ะ